**Tufte IL** var et fotballag konstruert for TVNorges realityprogram *Heia Tufte! som* gikk over to sesonger. Målet for serien var at et lag med unge menn som ikke var spesielt gode i fotball skulle utvikle seg fra et inkompetent til et ganske OK lag. Erik Thorstvedt var trener for laget begge sesongene.

Ideen til tittelen og navnet på laget kom fra en norsk reklamefilm for pengespillet Lotto, der keeperen i filmens fiktive «Tufte IL» hadde vunnet så mye penger i Lotto at han kunne leie inn den danske keeperkjendisen Peter Schmeichel til å ta over for seg i målet.

Seriens første sesong endte med en fotballkamp mot Vålerenga Fotball i Valhall i Oslo 5. november 2005, mens andre sesong endte med kamp mot Rosenborg 30. november 2006.

Programideen kommer fra Danmark, der Nordisk film laget en programserie som het FC Zulu. Det danske laget skulle trenes opp til å slå FC København (FCK), en kamp som til slutt endte med 6–1 til FCK. Programideen er solgt til 20 land.

Første sesong
-------------

### Kamper

Laget har spilt flere treningskamper for å forberede seg mot hovedkampen mot Vålerenga. Den første kampen spilte de mot et pikelag (Raphid/Athene) i 13-15-årsalderen, en kamp de tapte. Deres andre kamp hadde laget mot det sørafrikanske gutter 14-laget «Potch» på Norway Cup. Også denne kampen tapte Tufte IL. Den første kampen mot voksne mennesker ble spilt mot laget Apollo, som er laget til de innsatte på Ila landsfengsel. Her fikk Tufte IL hjelp av Egil «Drillo» Olsen, men det hjalp ikke nok til at laget fikk sin første seier, og det hele endte med 9-0 for Apollo.

Mellom sesong 1 og 2 spilte Tufte kamp mot det danske laget FC Zulu på Voldsløkka. Kampen ble spilt 27. august 2006. Tufte tapte 5-1 for danskene. Kampen ble ikke vist på TV Norge.
Vålerenga spilte med syv mann på banen, mens Tufte spilte med fullt lag. Kampen varte i 2x15 min, og VIF vant kampen 15-1; Sjur Marius Tomter scoret for Tufte IL på straffe.
Tufte spilte en kamp mot Start 24/11/2006 hvor billettinntektene gikk til kreftavdelingen ved Sørlandet sykehus. Kampen endte 15–5 til IK Start.

Annen sesong
------------

I annen sesong av serien la noen av de opprinnelige deltagerne opp, mens nye kom til. Målet for denne sesongen var å spille mot Rosenborg på Lerkendal stadion den 30. november 2006. Kampen endte med seier til Rosenborg, med resultatet 8-4. Over 12 000 tilskuere hadde møtt opp på Lerkendal for å se kampen. Underveis i sesongen reiste laget blant annet på treningsleir i Brasil.

Førstelagstroppen
-----------------

* 01 Israels flagg Ehud «Udi» Kafri
* 03 Norges flagg Arne Skjærholt
* 04 Norges flagg Tommy Lund Karlsen *(kaptein)*
* 05 Norges flagg Frode Sekanina
* 07 Englands flagg Pål David Blakely
* 08 Norges flagg Øyvind Voldmo Larsen
* 09 Norges flagg Martin Bull Gudmundsen
* 10 Norges flagg Sjur Marius Tomter
* 11 Norges flagg Stian Jensen
* 13 Norges flagg Petter William Hansen
* 14 Norges flagg Thor Joachim Haga
* 15 Norges flagg Lars Olav Karlsen
* 16 Norges flagg Bjørn Tore Hansen
* 17 Norges flagg Thor André Eråk
* 18 Norges flagg Daniel Andresen
* 22 Norges flagg Rune Frøyland

Tilskuerrekorder
----------------

| Dato | Motstander | Stadion | Ant. Tilskuere |
| --- | --- | --- | --- |
| 11.11.2005 | Øster-Hus | Viking stadion | 15 300 |
| 30.11.2006 | Rosenborg Ballklub | Lerkendal | 12 000 |
| 05.11.2005 | Vålerenga Fotball | Vallhall | 5 300 |
| 24.11.2006 | Start | Sørlandshallen | 5 217 |
| 11.09.2006 | Team Olaf Tufte | Tønsberg gressbane | 3 500 |
| 04.10.2005 | Rapid/Athene | Melløs stadion | 2 500 |
| 18.11.2006 | FK Mølja | Finnmarkshallen | 2 204 |

Tufte IL har publikumsrekord i Sørlandshallen og Finnmarkshallen. Da kampen på Viking stadion ble spilt var publikumstallet tangering av publikumsrekorden, og billettene ble solgt ut på to timer.

Referanser
----------

1. ↑  Andersen, Øystein (2. november 2005). «Tufte IL fyller Viking Stadion» (.html). Dagbladet TV. Besøkt 27. november 2015. «Til de som trodde Tufte-hysteriet nådde klimaks i går med 5.300 solgte billetter og stinn brakke mot Vålerenga: i dag ble alle 15.300 billetter revet bort til kampen mot et bedriftsidrettslag fra Rogaland. Viking Stadion blir med andre ord fullsatt når Tufte IL møter Øster Hus i flomlys fredag 11. november.»

Eksterne lenker
---------------

* Tufte IL - "Heia Tufte!" på YouTube (lengde: 2 min og 5 sek.)
* Tufte IL på fotball.wikia.com
* Spillervurdering av Tufte IL fra Aftenposten.no i kampen mot Vålerenga 5. november 2005.